b'\n_START_ARTICLE_\nHypertekstualitet\n_START_PARAGRAPH_\nHypertekstualitet er en postmodernistisk teori om sammenkobling av tekster eller litter\xc3\xa6re verk og deres tolkning._NEWLINE_Det finnes forskjellig typer av hypertekstualitet._NEWLINE_Innenfor litter\xc3\xa6r teori er hypertekstualitet en fragmentert eller oppdelt lesing hvor leseren selv bestemmer hvilken vegvalg vedkommende m\xc3\xa5 ta. Hypertekstualitet forutsetter at leserens rolle er utlagt som den som faktisk setter sammen teksten til en mening. Hypertekstualitet representerer en utvidelse av det konvensjonelle synet p\xc3\xa5 spr\xc3\xa5ksystemet, som et system avgrenset av de enkelte lydene p\xc3\xa5 den ene siden og teksten p\xc3\xa5 den andre. Roland Barthes formulerte tekstualiteten ved \xc3\xa5 skille mellom \xe2\x80\x98lesbar\xe2\x80\x99 (lisible) og \xe2\x80\x98skrivbar\xe2\x80\x99 (scriptible) tekst._NEWLINE_Innenfor Internett er hypertekst en form for elektronisk sammenkopling av informasjonsenheter og hvor leseren i en aktiv handling m\xc3\xa5 klikke p\xc3\xa5 en lenke (i form av et bilde, en setning, et ord) for \xc3\xa5 komme seg videre i lesningen.'